rejauldu/bengali-wikipedia huggingface dataset:
অ্যাথেন্সের এরিখথনিউসকে প্রথম এরেখথেউস বলা হয়। এই নিবন্ধে দ্বিতীয় এরেখথেউস-এর বর্ণনা করা হয়েছে।  গ্রিক পুরাণ অনুযায়ী, এরেখথেউস ২য় (; ) ছিল পান্দিওন ১ম ও জেউক্সিপ্পের পুত্র এবং বৌতেস, প্রোক্নে, ফিলোমেলা ও দ্বিতীয় কেক্রপ্সের ভাই। প্রথম এরেখথেউস ছিল এই এরেখথেউসের পিতামহ। এরেখথেউস ২য় নদী-দেবতা ফ্রাসিমুস ও দিওজেনেইয়ার কন্যা প্রাক্সিথেয়াকে বিয়ে করে।Plutarch, Moralia 843b. তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।   তথ্যসূত্র    টীকা   বিষয়শ্রেণী:গ্রিক পুরাণ বিষয়শ্রেণী:পৌরাণিক সম্রাট বিষয়শ্রেণী:এথেন্সের রাজা বিষয়শ্রেণী:অ্যাথেন্সের রাজা বিষয়শ্রেণী:গ্রিক পুরাণের রাজা
থাম্ব|১৬৮৩ সালের একজন তুর্কি সরদার  সেরদার (), সর্দার বা সরদার ছিলো একটি উপাধি যা উসমানীয় সাম্রাজ্যে একটি সামরিক পদবি এবং মন্টিনিগ্রো ও সার্বিয়ায় অভিজাত পদবি হিসেবে ব্যবহৃত হতো। সেরদার হলো সরদার-এর তুর্কি ভাষায় একটি বৈকল্পিক বানান। সেরদারগণ বিশেষত উসমানীয় সাম্রাজ্যের সীমান্ত প্রতিরক্ষার কাজে নিয়োজিত ছিলেন। তারা তাদের ভূখন্ডের নিরাপত্তার জন্য দায়ী ছিলেন। উদাহরণস্বরূপ, ইয়েনিস হতে আগত বারবারোসের পিতা ইয়াকুপ আগা। মন্টিনিগ্রো রাজ্য এবং সার্বিয়া রাজ্যে ভোজভোডার অধস্তন সম্মানসূচক অভিজাত পদবি হিসেবে সর্দার (সেরদার) উপাধিটি ব্যবহার হতো(উদাহরণস্বরূপ, জানকো ভুকোতিজ নামক মন্টিনিগ্রোর একজন সামরিক নেতা এবং সাবেক প্রধানমন্ত্রী সেরদার উপাধিটি বহন করতেন।   ব্যবহার  উসমানীয় তুর্কি বা আধুনিক তুর্কি ভাষায় সরদার শব্দটি সেরদার হিসেবে ব্যবহৃত হয়। যেমন:  সেরদার তুরস্কে জনপ্রিয় একটি পুরুষবাচক নাম।   সেরদার তুর্কমেনিস্তানে জনপ্রিয় একটি পুরুষবাচক নাম।  সেরদার-ই একরেম (সরদার-ই একরাম) বা সেরদার-ই আজম (সরদার-ই আজম) মানে হলো সর্বোচ্চ পদমর্যাদা সম্পন্ন সেনাপ্রধান বা প্রধান নেতা বা কমান্ডার-ইন-চিফ এবং এ কারণে এটি দ্বারা উসমানীয় সাম্রাজ্যের উজিরে আজমকেও বুঝানো হয়ে থাকে।  তুর্কি ভাষায় প্রকৃত অর্থ সাপেক্ষে সেরদার একটি বিশেষ্য হিসেবেও ব্যবহৃত হয়ে থাকে (বিশেষত স্মৃতিবেদনাতুর অনুভূতি দেয়ার জন্যে)। ঊদাহরণ স্বরূপ, তুর্কি ভাষায় Ordunun serdarı yiğit savaşçılarına saldırı emrini verdi"-এই বাক্যটির অর্থ হলো সেনাবাহিনীর সরদার (বা সেনাপ্রধান) সাহসী যোদ্ধাদের আক্রমণ করার নির্দেশ দিয়েছিলেন।  সেরদার শব্দটির আরো কয়েকটি রূপভেদ রয়েছে যেমন: সরদার, সর্দার বা সিরদার, যেগুলোর প্রত্যেকটিরই অর্থ হলো দলপ্রধান, দলনেতা বা প্রধান নেতা। বাংলা ভাষায় সরদার বা সর্দার রূপভেদদ্বয় ব্যবহৃত হয়।  সরদার কিংবা সিরদার এর রূপভেদ সেরদার যা পশ্চিমা ও দক্ষিণ এশিয়ার একটি দীর্ঘস্থায়ী পদমর্যাদা হিসেবে ছিলো। সেরদার উপাধিটিকে ১৯শ শতকের শেষের দিকে এবং ২০শ শতকের প্রথম দিকে ব্রিটিশ নিয়ন্ত্রিত মিশরীয় সেনাবাহিনীর ব্রিটিশ কমান্ডার-ইন-চীফ অর্থাৎ সেনাপ্রধানকে দেওয়া হয়েছিল। সিরদারগণ জামালেক-এ সিরদারিয়া'' নামক তিন সারি লম্বা সম্পত্তির উপর বসবাস করতো যা যা মিশরে ব্রিটিশ সামরিক গোয়েন্দার আবাসস্থল ছিল।   আরও দেখুন   সরদার   তথ্যসূত্র   বিষয়শ্রেণী:উসমানীয় সাম্রাজ্যের ইতিহাস বিষয়শ্রেণী:পদবিসমূহ বিষয়শ্রেণী:উসমানীয় সাম্রাজ্যের সরকার
ছাগলনাইয়া সরকারি কলেজ বাংলাদেশের ফেনী জেলা ছাগলনাইয়া উপজেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৭২ সালের প্রতিষ্ঠিত হয়।   ১৯৮৬ সালে কলেজটি ডিগ্রি পর্যায়ে উন্নীত হয় এবং ১৯৮৮ সালে সরকারীকরণ করা হয়। কয়েক দশক এ কলেজটি উচ্চশিক্ষার ক্ষেত্রে গুরুত্বপূর্ণ ভূমিকা রেখেছে।    তথ্যসূত্র    বহিঃসংযোগ   বিষয়শ্রেণী:ফেনী জেলার মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:ফেনী জেলায় জাতীয় বিশ্ববিদ্যালয় অধিভুক্ত কলেজ বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
অ্যামি ফ্রেজার (, ; জন্ম: ২৯ মার্চ ১৯৯৫) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ফ্রেজার কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অ্যামি ফ্রেজার ১৯৯৫ সালের ২৯শে মার্চ তারিখে কানাডার নোভা স্কটিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফ্রেজার কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৭৫.৭৫ পয়েন্ট অর্জন করে একাদশ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বোচ্চ ৭৫.২৫ পয়েন্ট অর্জন করে অষ্টম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় নারী ক্রীড়াবিদ
বানৌজা নির্ভয় বাংলাদেশ নৌবাহিনীর একটি টাইপ ০৩৭ শ্রেনীর ডুবোজাহাজ বিধ্বংসী জাহাজ। ১৯৮৫ সাল থেকে জাহাজটি বাংলাদেশ নৌবাহিনীর বহরে যুক্ত রয়েছে।  বানৌজা নির্ভয় ১৯৮৫ সালের ১ ডিসেম্বর বাংলাদেশ নৌবাহিনীতে কমিশন লাভ করে। জাহাজটিকে চট্টগ্রামে নিয়োগ দেয়া হয়েছিল। ২০০৮ সালের নভেম্বর মাসে বানৌজা মধুমতি ও বানৌজা আবু বকরের সাথে নির্ভয়কেও বঙ্গোপসাগরের বিরোধপূর্ণ এলাকায় তেল-গ্যাস অনুসন্ধানের সহায়তায় আসা মায়ানমার নৌবাহিনীর জাহাজের মুখোমুখি মোতায়েন করা হয়। পরবর্তীতে মায়ানমার নৌবাহিনীর জাহাজ পিছু হটে নিজেদের জলসীমায় ফিরে যায়।  জাহাজটিতে প্রাথমিক যুদ্ধ সরঞ্জাম হিসেবে দুটি টুইন ৫৭ মিমি ৭০-ক্যাল ৭৬ ডিপি টাইপের বন্দুক এবং দুটি টুইন ২৫ মিমি ৬০ ক্যাল ৬১ টাইপের বন্দুক বহন করে। এ ছাড়াও, জাহাজটি ডুবোজাহাজ বিধ্বংসী যুদ্ধ মিশনগুলো পরিচালনা করার জন্য বিভিন্ন অস্ত্র বহন করেন। চারটি আরবিইউ-১২০০ (টাইপ-৮১) (৫ ব্যারেল) ডুবোজাহাজ বিধ্বংসী রকেট, দুটি বিএমবি-২ ডুবোজাহাজ বিধ্বংসী মর্টার, ২০ মিটার গভীর চার্জসহ দুটি ডিপ্থ চার্জ রেইল ডুবোজাহাজ বিধ্বংসী সরঞ্জাম।   আরও দেখুন   বাংলাদেশ নৌবাহিনীর সক্রিয় জাহাজের তালিকা  বাংলাদেশ নৌবাহিনীর ঐতিহাসিক জাহাজের তালিকা  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ
মাসাহিরো ওকামোতো (, ; জন্ম: ১৭ মে ১৯৮৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে গোলরক্ষক হিসেবে খেলেন।  প্রারম্ভিক জীবন মাসাহিরো ওকামোতো ১৯৮৩ সালের ১৭ই মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল গোলরক্ষক বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জাপানের নাগরিকীকৃত নাগরিক বিষয়শ্রেণী:পুরুষ ফুটবল গোলরক্ষক
মন্ট্রিয়ল রেগে উৎসব হল একটি রেগে (সঙ্গীত) উৎসব যা প্রতি বছর মন্ট্রিয়লের ওল্ড পোর্টে জুলাই মাসের ২য় সপ্তাহান্তে অনুষ্ঠিত হয়।  ২০০৪ সালে উৎসব প্রতিষ্ঠিত হয়েছিল এরিক ব্লাগ্রোভ (প্রেসিডেন্ট: ২০০৪-বর্তমান), রিকার্ডো ফোর্বস (ভাইস-প্রেসিডেন্ট: ২০০৪–২০০৮), এবং সেজার ব্রুমেনু (প্রযোজক: ২০০৪–২০০৮)-এর প্রচেষ্টায়। উৎসবটি তিন সপ্তাহান্তে-, তিন পর্যায়ে অনুষ্ঠিত হতো।  উৎসবটি ২০১৮ সালে একটি বিরতি নিয়েছিল এবং ২০১৯ সালে ফিরে আসবে বলে আশা করা হচ্ছিল।    আরো দেখুন    রেগে উৎসবের তালিকা  রেগে   তথ্যসূত্র    বহিঃসংযোগ     বিষয়শ্রেণী:মন্ট্রিয়লের সঙ্গীত উৎসব বিষয়শ্রেণী:কানাডার রেগে উৎসব
thumb|ব্স্তান-পা-রাব-র্গ্যাস ব্স্তান-পা-রাব-র্গ্যাস () (১৫৬৪-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় কির-তি রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্স্তান-পা-রাব-র্গ্যাস ১৫৬৪ খ্রিষ্টাব্দে তিব্বতের আমদো অঞ্চলে আ-রিগ () নামক স্থানে জন্মগ্রহণ করেন। তার পিতার নাম ছিল য়োন-তান-দ্বাং-ফ্যুগ () এবং মাতার নাম ছিল স্ক্যিদ-মো-য়াগ ()। র্দো-র্জে-গ্রাগ্স-পা () এবং বস্তান-পা-গ্রাগ্স-পা () নামক দুইজন বৌদ্ধ ভিক্ষু তাকে শিক্ষার্থীর শপথ দান করেন। চতুর্থ পাঞ্চেন লামা তাকে ভিক্ষুর শপথ প্রদান করেন। চিং সম্রাট ওয়ানলি (萬曆) তাকে ব্লা-মা-থুগ্স-র্জে-ছেন-পো-'গ্রাং-মেদ-সেং-গে () উপাধি প্রদান করেন।   তথ্যসূত্র      বিষয়শ্রেণী:১৫৬৪-এ জন্ম বিষয়শ্রেণী:১৬৪৩-এ মৃত্যু বিষয়শ্রেণী:কির্তি রিনপোছে
২নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ২নং ওয়ার্ডের আয়তন ১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২নং ওয়ার্ডের জনসংখ্যা ৮,১৮৯ জন। এর মধ্যে পুরুষ ৪,২২৭ জন এবং মহিলা ৩,৯৬২ জন। মোট পরিবার ১,৭৪৫টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ২নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ২নং ওয়ার্ডের উপজেলার সাক্ষরতার হার ৭৯.৭%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
লুনার পোলার এক্সপ্লোরেশন মিশন (সংক্ষেপে লুপেক্স), যা চন্দ্রযান-৫ নামেও পরিচিত, ভারতীয় মহাকাশ গবেষণা সংস্থা (ইসরো) এবং জাপানি মহাকাশ অনুসন্ধান সংস্থা (জাক্সা) এর দ্বারা একটি পরিকল্পিত যৌথ চন্দ্র অভিযানের। এই পরিকল্পনা অনুযায়ী ২০২৮ সাল থেকে ২০২৯ সালের মধ্যে চাঁদের দক্ষিণ মেরু অঞ্চল অন্বেষণের জন্য একটি চন্দ্র রোভার এবং ল্যান্ডার পাঠানো হবে। জাপানি মহাকাশ অনুসন্ধান সংস্থা বর্তমানে নির্মায়ধীন এইচ৩ উৎক্ষেপক যান ও রোভার প্রদান করবে এবং ভারতীয় মহাকাশ গবেষণা সংস্থা ল্যান্ডারের দায়িত্বে থাকবে।  মিশনটি বর্তমানে ধারণাগত পর্যায়ে রয়েছে।   ইতিহাস   ইসরো ২০১৭ সালের ডিসেম্বরে প্রি-ফেজ এ এবং ফেজ এ গবেষণার জন্য বাস্তবায়নের জন্য স্বাক্ষর করেছে।  ইসরো-এর সাথে জাপানি মহাকাশ অনুসন্ধান সংস্থার  ২০১৮ সালের মার্চ মাসে চাঁদের দক্ষিণ মেরুতে পানি অনুসন্ধানের করার একটি পরিকল্পনা সম্পন্ন করেছে যা লুনার পোলার এক্সপ্লোরেশন মিশনে বাস্তবায়িত হবে।  এই পরিকল্পনাটি ২০২৫ সালের আগে বাস্তবায়িত হবে না।  ২০১৮ সালের ডিসেম্বরে ইসরো এবং জাক্সা একটি যৌথ মিশন ডেফিনিশন রিভিউ (JMDR) অংশগ্রহণ করেছিল। ২০১৯ সালের শেষের দিকে জাক্সা তার অভ্যন্তরীণ প্রকল্প রেডিনেস রিভিউ শেষ করেছে।   যেহেতু চন্দ্রযান-২ এর ল্যান্ডারটি ২০১৯ সালের সেপ্টেম্বরে তার অবতরণ প্রচেষ্টার সময় চাঁদে বিধ্বস্ত হয়েছিল, ভারত লুপেক্স-এর জন্য প্রয়োজনীয় অবতরণ ক্ষমতা প্রদর্শনের পুনরাবৃত্তি প্রচেষ্টা হিসাবে চন্দ্রযান-৩ নামে একটি নতুন চান্দ্র অভিযান শুরু করেছে।   ২৪ সেপ্টেম্বর ২০১৯-এ, জাপানি মহাকাশ অনুসন্ধান সংস্থা এবং নাসা এর যৌথ বিবৃতিতে নাসার অংশগ্রহণের সম্ভাবনা নিয়েও আলোচনা করা হয়েছে।   জাক্সা ২০২১ সালের প্রথম দিকে তার ডোমেস্টিক সিস্টেম রিকোয়ারমেন্ট রিভিউ (SRR) শেষ করেছে।  এপ্রিল ২০২৩-এ, লুপেক্স ওয়ার্কিং গ্রুপ ১ প্রতিশ্রুত প্রার্থীর সাইটগুলিতে ল্যান্ডিং সাইট বিশ্লেষণের তথ্য, চাঁদে ল্যান্ডার এবং রোভারের অবস্থান অনুমান করার পদ্ধতি, কমান্ড এবং টেলিমেট্রির জন্য গ্রাউন্ড অ্যান্টেনার তথ্য শেয়ার করতে ভারতে পৌঁছেছিল।   তথ্যসূত্র  বিষয়শ্রেণী:চাঁদে অভিযান বিষয়শ্রেণী:ভারতীয় চাঁদ অনুসন্ধান কর্মসূচি বিষয়শ্রেণী:চন্দ্র বিচরণ যান বিষয়শ্রেণী:প্রস্তাবিত মহাকাশযান বিষয়শ্রেণী:২০২৪-এ মহাকাশ যাত্রা
বগা বাবার মাজার বা বগা ফকিরের মাজার আসামের ডিব্রুগড় জেলা-এর ডিব্রুগড় শহরের মাঝের পাঁচআলি অঞ্চলে অবস্থিত ইসলাম ধর্মালম্বীর উপাসনাস্থল। এটি সুফী সন্ত সৈয়দ রশন আলি চিস্তির মাজার। সুফী সন্ত সৈয়দ রশন আলি চিস্তি স্থানীয়ভাবে বগা বাবা হিসাবে বিখ্যাত ছিলেন। তিনি আজমের থেকে ইসলাম ধর্ম-এর বাণী প্রচার করতে আসামে এসে ডিব্রুগড়ে বাস করেছিলেন। তাঁর মৃত্যুর পরে সেখানেই তাঁকে কবর দেওয়া হয়েছিল। পরে সেই স্থানে তাঁর মাজার প্রতিষ্ঠা করা হয়।  কিংবদন্তি সুফী সন্ত সৈয়দ রশন আলি চিস্তি রাজস্থান-এর আজমেড় থেকে আসামে ইসলাম ধর্ম প্রবর্তনের জন্য আসেন। প্রথমে তিনি কিছুকাল উত্তর প্রদেশে ছিলেন এবং পরে তিনি আসামে আসেন। তিনি সুফীবাদর চিস্তিয়া গোষ্ঠীর সন্ত ছিলেন। কিংবদন্তি অনুসারে উঁচু-পাখ এবং সুন্দর শুভ্র অবয়বের সৈয়দ রশন আলি চিস্তি বগা ঘোড়ায় উঠে ঊণর চোলা পরে আজমের থেকে বিংশ শতকের প্রথমার্ধে আসামে আসেন। তারপরে তিনি আসামে উপস্থিত হয়ে ডিব্রুগড় শহরের রেলওয়ে স্টেশনের কাছের একটি ঝুপড়িতে বাস করতেন। কথিত আছে যে, তাঁর একটি মাত্র ছোট খাদ্য রান্না করার পাত্র ছিল। সেখানে তিনি নিজেদের খাদ্য রান্না করতেন এবং তাঁকে দেখা করতে আসা সবলোক এই পাত্র থেকে খাদ্য ভাগ করে দিতেন। এই অস্বাভাবিক ঘটনা শুনে সকল ধর্মের মানুষ তাঁর বাণী শুনতে আসেন। বিংশ শতকের ষাটের দশকে তাঁর মৃত্যু হয়। মৃত্যুর পরে তাঁর দেহ পরুয়া আবরে ধরেছিল বলেও বিশ্বাস করা হয়। তারপরে তাঁকে তাঁর ঝুপড়িটিতে কবর দেওয়া হয়েছিল। পরে তাঁর কবরকে মাজার হিসাবে গড়ে দেওয়া হয়। কিছুজনের মতে বগা বাবা মাজারের জন্যই ব্রহ্মপুত্র নদী ডিব্রুগড় শহরকে গ্রাস করতে পারেনি।  নামের উৎপত্তি সৈয়দ রশন আলি চিস্তি ওরফে বগা বাবা বা বগা ফকীর দেখতে সুদর্শন ছিলেন। উঁচু এবং দেহর উজ্জ্বল বর্ণের জন্য তিনি বগা বাবা বা বগা ফকীর রূপে পরিগণিত হয়েছিলেন। পরে তাঁর মাজারটি বগা বাবার মাজার বা বগা ফকীরের মাজার বলে পরিচিত হয়।  পর্যটন বগা বাবা মাজার ডিব্রুগড় শহরের অন্যতম জনপ্রিয় পর্যটনস্থল। ইসলাম ধর্মালম্বীরা একে পবিত্র বলে জ্ঞান করেন। এর সাথে অন্য অন্য ধর্মালম্বীদেরও বগা বাবা মাজার উল্লেখযোগ্য স্থান। বিভিন্ন প্রান্ত থেকে পীর বগা বাবা মাজারে মানুষের আগমন হয়। তাঁরা এখানে মোমবাতি জ্বালায়। কিছুজন মাজারে চাদর দেন। অনেকে তাঁদের প্রার্থনার উত্তর পাওয়ার জন্যও এখানে আসেন।  যাতায়ত বগা বাবার মাজার ডিব্রুগড় শহরের মাঝের ৩৭ নং জাতীয় সড়কের কাছে অবস্থিত। এটি পুরানো ডিব্রুগড় টাউন রেলওয়ে স্টেশনের নিচেই কাছে অবস্থিত। ডিব্রুগড় রেলওয়ে স্টেশন এবং ডিব্রুগড় বিমানবন্দর মহাবিদ্যালয়টি থেকে ক্রমে ৬ এবং ১৬ কি.মি. দূরে অবস্থিত।  তথ্যসূত্র  বিষয়শ্রেণী:আসামের ধর্মীয় স্থান বিষয়শ্রেণী:ডিব্রুগড় জেলা
পিটো হ্রদ (ইংরেজি:Peyto;উচ্চারণ: ) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারির মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে  উচ্চতায় অবস্থিত। হ্রদটি ব্যানফ অঞ্চলের  প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়।Peyto Lake, The Canadian Rockies    ভূগোল   গ্রীষ্মকালে পিটো হ্রদের নিকটবর্তী পিটো হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া হ্রদে এসে জমা হয়।এই শিলাকনাগুলি হ্রদের পানির উপরের স্তরে ভেসে থাকে। এই শিলাকনার জন্য দিনের আলোতে হ্রদের পানি উজ্জ্বল, ফিরোজা রঙ্গ ধারণ করে। পিটো নালী হতে এই হ্রদে অন্তপ্রবাহ ঘটে। পিটো নালী ক্যালড্রন হ্রদ এবং ওয়াপটা বরফক্ষেত্রের পিটো হিমবাহের পানি পরিবহন করে পিটো হ্রদে নিয়ে আসে।পিটো হ্রদের পানি উত্তর-পশ্চিম দিকে মিস্টায়া নদী'র মাধ্যমে বহির্প্রবাহ ঘটে।   জনসংস্কৃতি ও পর্যটন  পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে।   চিত্রশালা    তথ্যসূত্র   বিষয়শ্রেণী:ব্যানফ জাতীয় উদ্যান বিষয়শ্রেণী:ব্যানফ‌ জাতীয় উদ্যান
বাংলাদেশে অভ্যন্তরীণ সংঘর্ষ কিছুসংখ্যক ইসলামপন্থী এবং সাম্যবাদী চরমপন্থী সংঘাতে সৃষ্ট একটি চলমান ক্ষুদ্রায়তন গেরিলা প্রচারণা।   কালপঞ্জি    ১৯৯৯    ১৯৯৯ সালের ১৮ জানুয়ারী  হরকাত-উল জিহাদ আল-ইসলামী বাংলাদেশ শামসুর রহমানকে হত্যার চেষ্টা করেছিল।   ১৯৯৯ সালের ৬ মার্চ যশোরের বাংলাদেশ উদীচী শিল্পীগোষ্ঠীর উপর চালানো বোমা হামলায় ১০ জন নিহত হন।  ১৯৯৯ সালের ১৫ মার্চ আওয়ামী লীগের সংসদ সদস্য মহিবুর রহমান মানিকের বাড়িতে চলানো বোমা হামলায় দুজন নিহত হন।   ১৯৯৯ সালের ৮ ডিসেম্বর, একটি আহমদী মসজিদে চালানো বোমা হামলা হয় ৮ জন নিহত হয়    ২০০১    ২০০১ সালের ২০ জানুয়ারী বাংলাদেশের কমিউনিস্ট পার্টির সমাবেশে বোমা হামলা চালানো হয়। এ ঘটনায় ৫ জন নিহত এবং  ৭০ জন আহত হয়।   ২০০১ সালের ১৪ এপ্রিল -, হরকাত-উল-জিহাদ আল-ইসলাম কর্তৃক রমনা বটমূলে চালানো বোমা হামলায় ১০ জন নিহত হয়।   ২০০১ সালের ১ জুন গোপালগঞ্জের রোমান ক্যাথলিক চার্চে বোমা হামলায় ১০ জন নিহত হন।   ২০০১ সালের ১৬ জুন নারায়ণগঞ্জে বাংলাদেশ আওয়ামী লীগের সমাবেশে চালানো বোমা হামলায় ২২ জন নিহত হয় ।   ২০০১ সালের ২৩শে সেপ্টেম্বর বাগেরহাটে বাংলাদেশ আওয়ামী লীগের সমাবেশে বোমা হামলায় ৯ জন নিহত হয়।   ২০০১ সালের ২৭ সেপ্টেম্বর সুনামগঞ্জে বাংলাদেশ আওয়ামী লীগের সমাবেশে চালানো বোমা হামলায় ৪ জন নিহত হয়।  ২০০১ সালের ১৬ নভেম্বর চট্টগ্রামে গোপাল কৃষ্ণ মুহুরীকে হত্যা করা হয়।   ২০০২    ২০০২ সালের ৬ ডিসেম্বর ময়মনসিংহে সিনেমা হলগুলোতে চালানো সমন্বিত বোমা হামলায় ২৭ জন নিহত হয়।   ২০০২ সালের ২৮ সেপ্টেম্বর সাতক্ষীরায় একটি সিনেমা হল ও সার্কাসে চালানো বোমা হামলায় ৩ জন নিহত ও ১০০ জন আহত হয়।  আরো দেখুন  পার্বত্য চট্টগ্রাম সংঘাত  বাংলাদেশে ধর্মনিরপেক্ষদের উপর আক্রমণ  তথ্যসূত্র    বিষয়শ্রেণী:১৯৯০-এর দশকের সংঘর্ষ বিষয়শ্রেণী:২০০০-এর দশকের সংঘর্ষ বিষয়শ্রেণী:২০১০-এর দশকের সংঘর্ষ বিষয়শ্রেণী:১৯৯০-এর দশকে বাংলাদেশ বিষয়শ্রেণী:২০০০-এর দশকে বাংলাদেশ বিষয়শ্রেণী:২০১০-এর দশকে বাংলাদেশ বিষয়শ্রেণী:২০১৪-এ সংঘর্ষ বিষয়শ্রেণী:২০১৫-এ সংঘর্ষ বিষয়শ্রেণী:২০১৬-এ সংঘর্ষ বিষয়শ্রেণী:এশিয়ায় বিদ্রোহ বিষয়শ্রেণী:বাংলাদেশের সামরিক ইতিহাস বিষয়শ্রেণী:চলমান বিদ্রোহ বিষয়শ্রেণী:বাংলাদেশে সন্ত্রাসবাদ
সাগর সঙ্গমে  হল দেবকী বসু পরিচালিত ১৯৫৯ সালের একটি বাংলা চলচ্চিত্র। চলচ্চিত্রটি ১৯৫৯ সালে শ্রেষ্ঠ চলচ্চিত্র হিসাবে এবং শ্রেষ্ঠ শিশু অভিনেত্রীর জন্য জাতীয় পুরস্কার লাভ করে। পুরস্কার প্রদান করেন ভারতের প্রথম রাষ্ট্রপতিডঃ রাজেন্দ্র প্রসাদ এবং তৎকালীন প্রধানমন্ত্রী জওহরলাল নেহেরু। এটি ৯ম বার্লিন আন্তর্জাতিক চলচ্চিত্র উৎসবে প্রদর্শিত হয়েছিল।   শ্রেষ্ঠাংশে    ভারতী দেবী  মঞ্জু অধিকারী  জহর রায়  নীতিশ মুখোপাধ্যায়  শৈলেন গঙ্গোপাধ্যায়  তুলসী লাহিড়ী  মনোরমা দেবী  নিভানানি দেবী  মাস্টার বিভু  অমর পাল  মোঃ ইসরাইল   পুরস্কার   জাতীয় চলচ্চিত্র পুরস্কার   ১৯৫৯শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার  ১৯৫৯বাংলায় শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার  ১৯৫৯শ্রেষ্ঠ শিশু অভিনেত্রীর জন্য জাতীয় পুরস্কারমঞ্জু অধিকারী   বার্লিন আন্তর্জাতিক চলচ্চিত্র উৎসব   ১৯৫৯গোল্ডেন বিয়ারমনোনীত   তথ্যসূত্র   বহিঃসংযোগ    বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:১৯৫৯-এর চলচ্চিত্র
কাঠ বাদাম (বৈজ্ঞানিক নাম: Terminalia catappa) একটি বৃহদাকৃতির গাছের ফলের বীজ। বীজের নাম অনুযায়ী এই গাছকে কাঠ বাদাম গাছ ডাকা হয়। এটি নিরক্ষীয় অঞ্চলে জন্মানো লেডউড জাতীয় Combretaceae পরিবারের একটি বৃক্ষ। এ গাছের রসালো ফলের অভ্যন্তরে ৩-৪ সেন্টিমিটার দীর্ঘ কয়েকটি বীজ থাকে যা পরিপক্ব ফল থেকে বের করে নিয়ে সরাসরি বা ভেজে খাওয়া হয়। এই বিচিগুলিই কাঠবাদাম নমে পরিচিত। বিচিগুলো বাদামের গন্ধ যুক্ত। কাঠ বাদাম সারা বিশ্বে ভারতীয় বাদাম নামেও পরিচিত।  থাম্ব|কাঠ বাদাম গাছ থাম্ব|কাঠ বাদাম ফুল ও ফল   আদি নিবাস  কাঠবাদামের গাছের আদি নিবাস কোথায় তা জানা যায় না। এটি আফ্রিকা থেকে দক্ষিণ ও দক্ষিণপূর্ব এশিয়া সহ অস্ট্রেলিয়া অবধি উষ্ণ অঞ্চলে জন্মে থাকে। সাম্প্রতিক কালে আমেরিকা মহাদেশেও এই গাছটি বিস্তার লাভ করেছে। একে নানা নামে বিভিন্ন স্থানে ডাকা হয়, যেমন বেঙ্গল আখরোট, সিঙ্গাপুর আখরোট, ইবেলবো, মালাবার আখরোট, নিরক্ষীয় আখরোট, সমুদ্র আখরোট, ছাতা গাছ, আব্রোফো ন্‌কাটি, জানমান্দি ইত্যাদি।   বিবরণ  কাঠ বাদামের গাছ ৩৫ মিটার (১১৫ ফুট) উঁচু হয়। গাছটির উপরের দিক থেকে আনুভূমিকভাবে ডালপালা বের হয়। এর ফলটি রসালো প্রকারের ও ভেতরের প্রকোষ্ঠে কয়েকটি বীজ থাকে। ফল পাকলে এই বিচিগুলো খাবার যোগ্য হয়। বীজগুলো খেতে অনেকটা আখরোটের মতো। গাছের বয়স বাড়লে এর উপরের দিকের ডালপালা অনেকটা চ্যাপ্টা হয়ে যায়, দেখতে ফুলদানীর মতো লাগে। শাখাপ্রশাখাগুলো স্তরে স্তরে সাজানো থাকে। পাতাগুলো আকারে বেশ বড়ো, ১৫-২৫ সেমি (৫.৯ - ৯.৮ ইঞ্চি) দীর্ঘ, এবং ১০-১৪ সেমি (৩.৯-৫.৫ ইঞ্চি) চওড়া, ডিম্বাকার, এবং চকচকে সবুজ বর্ণের হয়দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-১৮, । শুষ্ক মৌসুমে পাতা ঝরে যায়। ঝরার আগে পাতাগুলো গোলাপী-লাল বা হলদেটে-খয়েরি রঙের হয়ে যায় (এর কারণ হলো ভায়োলাক্সান্থিন, লুয়েটিন ও যিক্সান্থিন নামের রঞ্জক পদার্থ)।   ব্যবহারিক উপযোগিতা   অন্যান্য ব্যবহার    ভেজানো বাদাম খাওয়া হৃদয়কে সুস্থ রাখে এবং খারাপ কোলেস্টেরল থেকে মুক্তি দেয় এবং ভাল কোলেস্টেরল বাড়ায়।  ভেজানো বাদাম খেয়ে এতে উপস্থিত ভিটামিন ই অ্যান্টিঅক্সিড্যান্ট হিসাবে কাজ করে। বাদামে উপস্থিত এই উপাদানটি বার্ধক্যজনিত ও প্রদাহকে বাধা দেয় যা ফ্রি র‌্যাডিক্যালগুলির কারণে ঘটে।  প্রতিদিন বাদাম খাওয়া ওজন হ্রাস, কোমর চিকিৎসা হ্রাস এবং স্থূলত্ব প্রতিরোধে সহায়তা করতে পারে। এটি তাৎক্ষণিক প্রাক-জৈবিক স্বাস্থ্যের কারণে অন্ত্রের স্বাস্থ্যের উন্নতি করে হজম স্বাস্থ্য এবং কার্যকারিতা উন্নত করতে সহায়তা করে।  নিয়মিত সেবন করলে বাদামের স্তন ক্যান্সার, প্রোস্টেট ক্যান্সার, মলদ্বার ক্যান্সার এবং কোলনের ক্যান্সার সহ বিভিন্ন ধরনের ক্যান্সারের প্রতিরক্ষামূলক প্রভাব রয়েছে।  বাদাম খাওয়া হাড়ের ভর ও ঘনত্ব হাড়ের স্বাস্থ্যের উন্নতি করতে সহায়তা করে।  বাদামের সবচেয়ে  উপকারিতা মস্তিষ্কে উন্নতি তে রয়েছে। মস্তিষ্কের কার্যকারিতা উন্নত করার সাথে সাথে আপনার জ্ঞান এবং স্মৃতিশক্তি উন্নত করতেও সহায়তা করে।   ছবি    তথ্যসূত্র   বিষয়শ্রেণী:ফল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:মাদাগাস্কারের উদ্ভিদ বিষয়শ্রেণী:চীনের উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
অর্থনৈতিক ভূগোল হলো ভূগোলের এমন একটি শাখা যেখানে পরিবেশ ও কালের প্রেক্ষিতে মানুষের অর্থনৈতিক কার্যাবলী নিয়ে আলোচনা করা হয়।   তাত্ত্বিক পটভূমি এবং প্রভাব  অর্থনৈতিক ভূগোলের বিষয়গত ব্যাপার গবেষক এর পদ্ধতিগত চিন্তাধারা দ্বারা দৃঢ়ভাবে প্রভাবিত হয়। আলফ্রেড ওয়েবারের ঐতিহ্য অনুসরণ করে নিকোলাসিকাল অবস্থান তত্ত্ববিদরা, শিল্প অবস্থানের উপর নজর রাখেন এবং পরিমাণগত পদ্ধতি ব্যবহার করেন। ১৯৭০ দশকের পর থেকে নব্যধর্মীয় পদ্ধতির বিরুদ্ধে দুটি বৃহত্তর প্রতিক্রিয়া উল্লেখযোগ্যভাবে পদ্ধতিগত শৃঙ্খলা পরিবর্তিত হয়েছে: মার্কসবাদী রাজনৈতিক অর্থনীতি, ডেভিড হার্ভের কাজ থেকে বেরিয়ে আসছে; এবং নতুন অর্থনৈতিক ভূগোল যা স্বদেশীয় অর্থনীতিতে সামাজিক, সাংস্কৃতিক এবং প্রাতিষ্ঠানিক কারণগুলি বিবেচনা করে।   ইতিহাস  থাম্ব|ডান|কফির বাণিজ্য বিশ্বব্যাপী বিস্তৃত শিল্প।  আধুনা অর্থনৈতিক ভূগোলবিদগণ বিবিধ বিশিষ্ট ক্ষেত্রে মনোনিবেশ করেছেন; যেমন অবস্থান তত্ত্ব এবং স্থানিক বিশ্লেষণ (ভৌগোলিক তথ্য পদ্ধতি ব্যবহার করে), বাজার গবেষণা, যোগাযোগ ভূগোল, আবাসন শিল্পে মূল্য বৃদ্ধি, আঞ্চলিক ও বৈশ্বয়িক উন্নয়ন, পরিকল্পনা, ইন্টারনেট ভূগোল, আবিষ্কার, সামাজিক যোগাযোগ মাধ্যম.  অধ্যয়নের জন্য অভিগমনগুলি  অর্থনৈতিক ভূগোল একটি অত্যন্ত বিস্তৃত বিষয় হিসাবে, অর্থনৈতিক ভূগোলবিদরা বিশ্বের অর্থনৈতিক প্রসারের গবেষণায় বিভিন্ন পদ্ধতি ব্যবহার করে অধ্যয়নের জন্য কিছু সুবিন্যস্ত উপায়ে সময়ের সাথে সাথে পরিবর্তিত হয়েছে:  তত্ত্বীয় অর্থনৈতিক ভূগোল  আঞ্চলিক অর্থনৈতিক ভূগোল  ঐতিহাসিক অর্থনৈতিক ভূগোল  অভিব্যক্তিমূলক অর্থনৈতিক ভূগোল  জটিল অর্থনৈতিক ভূগোল  আচরণগত অর্থনৈতিক ভূগোল  শাখাসমূহ   কৃষি ভূগোল  শিল্প ভূগোল  আন্তর্জাতিক বাণিজ্য ভূগোল  সম্পদসমূহের ভূগোল  পরিবহন এবং যোগাযোগের ভূগোল  অর্থ ভূগোল গবেষণার এই ক্ষেত্রগুলি অন্যান্য ভৌগোলিক বিজ্ঞানগুলির সাথে জড়িত থাকতে পারে।  অর্থনীতিবিদ এবং অর্থনৈতিক ভূগোলবিদ  সাধারণভাবে, অর্থনীতিবিদরা অর্থনীতির স্থানগুলির প্রভাব সম্পর্কে গবেষণা করেন। অন্যদিকে ভূতাত্ত্বিকরা, অভ্যন্তরীণ কাঠামোর ওপর অর্থনৈতিক প্রক্রিয়াগুলির প্রভাবের ব্যাপারে আগ্রহী থাকেন।   নতুন অর্থনৈতিক ভূগোল  নতুন অর্থনীতির উত্থানের সঙ্গে সঙ্গে অর্থনৈতিক বৈষম্য ক্রমশ বৃদ্ধি পাচ্ছে। নতুন অর্থনীতি, সাধারণত বিশ্বায়নের দ্বারা চিহ্নিত। যার ফলে ঘটছে তথ্য ও যোগাযোগ প্রযুক্তি ব্যবহার বৃদ্ধি, জ্ঞান সামগ্রী বৃদ্ধির এবং নারীবাদীতা। অর্থনৈতিক ভূগোলবিদরা ক্রমবর্ধমান ডিজিটাল বিভেদ সহ নতুন অর্থনীতির কারণে সামাজিক ও স্থানিক বিভাগগুলি অধ্যয়ন করতে সক্ষম।  নতুন অর্থনৈতিক ভূগোল প্রাথমিকভাবে অর্থনীতির সেবা-ভিত্তিক সেক্টরগুলির অন্তর্গত, যা উদ্ভাবনী প্রযুক্তি ব্যবহার করে সম্পাদনা করা হয়। যেমন সেসব শিল্প যেখানে লোকেরা কম্পিউটার এবং ইন্টারনেটের উপর নির্ভর করে।   তথ্যসূত্র    বহিঃসংযোগ    বৈজ্ঞানিক জার্নাল  Tijdschrift voor economische en sociale geografie (TESG)  - Published by The Royal Dutch Geographical Society (KNAG) since 1948.  Zeitschrift für Wirtschaftsgeographie - The German Journal of Economic Geography, published since 1956.   অন্যান্য  EconGeo Network  Social and Spatial Inequalities    বিষয়শ্রেণী:ভূগোল বিষয়শ্রেণী:অর্থনীতি বিষয়শ্রেণী:ভূগোলের শাখা বিষয়শ্রেণী:আঞ্চলিক অর্থনীতি বিষয়শ্রেণী:মানবীয় ভূগোল
ইউন জোং-গিউ (; জন্ম: ২০ মার্চ ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, জোং-গিউ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০২০ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন ইউন জোং-গিউ ১৯৯৮ সালের ২০শে মার্চ তারিখে দক্ষিণ কোরিয়ার পোহাংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জোং-গিউ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০১৫ সালের ১৮ই অক্টোবর তারিখে তিনি ব্রাজিল অনূর্ধ্ব-১৭ দলের বিরুদ্ধে ম্যাচে দক্ষিণ কোরিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2624474  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০২০  ১  ০ ২০২২  ৩  ০ সর্বমোট  ৪  ০  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার